Društvo SPOŠTUJMO BLED

Grajska cesta 3a

Bled

**Zavod RS za varstvo narave**

**zrsvn.oekr@zrsvn.si**

**Planina3**

**Kranj**

Bled, 9.12. 2018

**Zadeva : Poseganja v naravno dediščino Bleda – prijava**

Spoštovani,

naši člani Društva za ohranitev naravne in kulturne dediščine Bleda z okolico (skrajšano Društvo Spoštujmo Bled) so nas opozorili, da se je v zadnjem obdobju na Bledu izvedlo kar nekaj posegov v naravno okolje, ki so po našem mnenju s stališča varovanja kulturne in naravne dediščine nedopustni. Navedene primere vam, kot pristojni instituciji, pošiljamo v vednost, oziroma od vas pričakujemo ustrezne ukrepe, v skladu z vašimi zakonskimi pooblastili.

1. **Škarpa pod vilo Viktorija** Esd 13329

V mesecu novembru 2018 so na severnem robu parcele vile Viktorija (nov lastnik) pričeli z gradnjo kamnitega zidu ob cesti, ki povezuje Bled z vasico Mlino. Po našem mnenju je gradnja škarpe s stališča zaščite brežine in ogrožanja ceste nepotrebna, tako da je verjetno njen osnovni namen zagraditev parcele novega lastnika. Višina škarpe je pretirana, celoten poseg pa s krajinskega vidika in tudi estetsko ni sprejemljiv, saj posega v zelen rob zaščitenega hriba Straža in je tudi v vplivnem območju Ambienta Bleda.

**2. Pod Blejskim gradom se menjavajo svetilke, pri tem pa v brežino gradu kopljejo velike luknje.**

V vplivnem območju Blejskega gradu izvajalci gradbenih del nameščajo nove cestne svetilke. Pri izvajanju del ne upoštevajo kulturne in naravne dediščine in po našem mnenju pretirano posegajo v vznožje grajskega hriba. Razvidno je iz priloženih fotografij.

3. **Lipov drevored na Kolodvorski cesti Esd 13103**

Posamezni člani našega društva so v pogovorih z domačini izvedeli, da naj bi lipov drevored na Kolodvorski cesti Esd 13103 v bodoče izločili iz registra kulturne in naravne dediščine. Namen naj bi bil, da bi lahko pridobili dodatna parkirišča pred hotelom Triglav. Člani društva temu nasprotujemo, saj je več desetletij star in sorazmerno zdrav lipov drevored s stališča varovanja naravne in kulturne dediščine neprecenljiv za Bled in okolico.

Glede na navedeno vas prosimo, da čim prej ukrepate in nas obvestite o vaših aktivnostih.

Predsednik društva »Spoštujmo Bled«:

Srečko Kunčič